અમુક ડીમ લાઈટ હોય છે અને અમુક ટ્યુબ લાઈટ. ડીમ લાઈટ ઝીરોના બલ્બ જેવા હોય છે જેમાં બ્રાઈટનેસ કાયમી ધોરણે ઓછી હોય છે. ટ્યુબ લાઈટ મોડી મોડી પણ લાઈટ આપે છે. જોકે ટ્યુબ લાઈટ સળગે ત્યાં સુધી એ ઝબકારા માર્યા કરે છે. એમાંના ઘણા ઉડી ગયેલી ટ્યુબ લાઈટ જેવા હોય છે, હમણાં સળગશે, હમણાં સળગશે એવી આશા આપણને બંધાવી જાય. કૂવામાં હોય તો હવાડામાં આવે જ એવું આ બત્તીઓના કિસ્સામાં હંમેશા સાચું નથી હોતું. ઘણીવાર બાપ હેલોજન લાઈટ જેવો હોય અને દીકરો અગરબત્તી જેવો હોય એવા અનેક કિસ્સાઓ ફીલ્મ ઇન્ડસ્ટ્રીમાં મળશે. અમુક સફળ ફિલ્મ સ્ટાર્સનાં પુત્રો એકાદ હીટ આપે ત્યારે એ ઝળહળશે એવી આશા બંધાવી જાય પણ પછી ચાઈનીઝ લાઈટની સીરીઝ જેવું. હજી પણ એમની ઠરેલી બત્તીમાંથી પ્રકાશ પુંજ પ્રગટ થશે એ આશાએ ઘણા સ્ટાર/ પ્રોડ્યુસર પિતાઓ એમના કરંટ વગરના હોલ્ડરમાં હજાર વોટના બલ્બ ભરાવતા જોવા મળે છે.